b'\n_START_ARTICLE_\nMelania Cuc\n_START_SECTION_\nBiografie\n_START_PARAGRAPH_\nMelania Cuc a absolvit \xc8\x98coala Tehnic\xc4\x83 de Horticultur\xc4\x83  din Bistrita (1959-1965), a urmat cursurile Universit\xc4\x83\xc8\x9bii Dalles din Bucuresti, sec\xc8\x9bia Literatura rom\xc3\xa2n\xc4\x83 \xc8\x99i universal\xc4\x83 (1973). De\xc8\x9bine un atestat \xc3\xaen Management Editorial, eliberat de Ministerul Culturii, Bucure\xc8\x99ti, (1996). \xc3\x8en ultimii ani a fost redactor la revista (electronic\xc4\x83) AGERO din Stuttgart \xc8\x99i realizator programe la TV Bistri\xc8\x9ba si AS TV Bistrita.  In prezent este redactor la revistele literare ,,Vatra Veche,, din Tg.Mure\xc8\x99 \xc8\x99i ,, Boema,, din Gala\xc8\x9bi.  Pasionat\xc4\x83 de pictur\xc4\x83, a avut mai multe expozi\xc8\x9bii personale, \xc3\xaen \xc8\x9bar\xc4\x83(  Bucure\xc8\x99ti Sighi\xc8\x99oara, T\xc3\xaergu Mjure\xc8\x99, Bistri\xc8\x9ba etc)  \xc8\x99i \xc3\xaen str\xc4\x83in\xc4\x83tate ( Barcelona, Londra). Are lucr\xc4\x83ri \xc3\xaen colec\xc8\x9bii personale din: Rom\xc3\xa2nia SUA, Canada, Italia, Israel, Germania, Ungaria. Este Cet\xc4\x83\xc8\x9bean de Onoare al Comunei Teaca.\n_START_SECTION_\nActivitatea literar\xc4\x83\n_START_PARAGRAPH_\nMelania Cuc a debutat \xc3\xaen publicistic\xc4\x83 \xc3\xaen 1962, \xc3\xaen cotidianul "F\xc4\x83clia" din Cluj. Colabor\xc4\x83ri intense (1975-1989) la Radio Rom\xc3\xa2nia (cu tablete, reportaje literare etc.). A fost redactor la editura "Bir Contact" Bucure\xc8\x99ti, secretar general de redac\xc8\x9bie la publica\xc8\x9bia "Curierul S\xc4\x83n\xc4\x83t\xc4\x83\xc8\x9bii" \xc8\x99i redactor la "Flagrant" iar din 1998, \xc8\x99ef al subredac\xc8\x9biei "Transilvania de Nord" pentru s\xc4\x83pt\xc4\x83m\xc3\xa2nalul  TOP BUSINESS, apoi la cotidianul R\xc7\x8dSUNETUL din Bistri\xc8\x9ba. A fondat \xc8\x99i coordonat publica\xc8\x9biile: "Gazeta de Cernavod\xc4\x83" , "Gazeta de Medgidia" (1991) \xc8\x99i  "\xc8\x98apte zile bistri\xc8\x9bene" (2004). Debut radiofonic (cu grupaj de poezii) la Radio Rom\xc3\xa2nia \xc3\xaen 1972. Debut literar: Luceaf\xc4\x83rul, 1973, cu poemul  "Plopii \xc3\xaen Ardeal". A publicat grupaje de poezie, eseuri \xc8\x99i reportaje literare \xc3\xaen Luceaf\xc4\x83rul, Rom\xc3\xa2nia Literar\xc4\x83, Contemporanul, Flac\xc4\x83ra, Femeia, Pentru Patrie, Tribuna Informa\xc8\x9bia Bucure\xc8\x99tiului, suplimentul Sc\xc3\xa2nteii Tineretului, Munca, S\xc4\x83pt\xc4\x83m\xc3\xa2na, Litera Nordului, Convorbiri literare, Familia nr.11/122007 , nr.76- 2006,  Grai, Vatra Veche , Boema,  etc. A realizat emisiuni la AS TV din Bistri\xc8\x9ba \xc8\x99i Radio Transilvania din Bistrita, Redactor la mai multe reviste  clasice \xc8\x99i online, printre care: Agero din Stuttgard, Germania, Boema din Gala\xc8\x9bi Romania, Vatra Veche din Tg.Mure\xc8\x99.'